CELEX: 62012CN0550
Language: bg
Date: 2012-12-03 00:00:00
Title: Дело C-550/12 P: Жалба, подадена на 3 декември 2012 г. от J срещу решението, постановено от Общия съд (шести състав) на 27 септември 2012 г. по дело J/Европейски парламент, T-160/10

2.2.2013   
            
            
               BG
            
            
               Официален вестник на Европейския съюз
            
            
               C 32/9
            
         Жалба, подадена на 3 декември 2012 г. от J срещу решението, постановено от Общия съд (шести състав) на 27 септември 2012 г. по дело J/Европейски парламент, T-160/10
   (Дело C-550/12 P)
   2013/C 32/12
   Език на производството: немски
   
      Страни
   
   
      Жалбоподател: J (представител: A. Auer, Rechtsanwalt)
   
      Друга страна в производството: Европейски парламент
   
      Искания на жалбоподателя
   
   Жалбоподателят иска от Съда,
   
               —
            
            
               да отмени изцяло Решение на Общия съд на Европейския съюз от 27 септември 2012 г. по дело T-160/10, постановявайки следното в разпоредителната част: „Отменя Решение на Общия съд на Европейския съюз от 27 септември 2012 г. по дело J/Европейския парламент, T-160/10, в неговата цялост. Европейският парламент понася направените съдебни разноски.“
            
         В хипотезата, в която обжалването се приеме за основателно,
   
               —
            
            
               да се уважи изцяло предявеното на първа инстанция искане за отмяна на решението на Комисията по петициите на Европейския парламент от 2 март 2010 г., с което се отхвърля представената от жалбоподателя петиция № 1673/2009 от 19 ноември 2009 г.;
            
         
               —
            
            
               да се осъди Европейският парламент да заплати съдебните разноски в първоинстанционното производство;
               при условията на евентуалност,
            
         
               —
            
            
               да се върне делото за ново разглеждане на Общия съд.
            
         
      Правни основания и основни доводи
   
   Общият съд неправилно приел, че липсва нарушение на задължението за мотивиране на Комисията по петициите, когато е обявила за недопустима петицията на жалбоподателя. Последният изрично посочил в петицията си нарушение на правото на собственост, както и нарушение на Директива 2004/48/ЕО (1) от австрийските власти. В декларацията за недопустимост на петицията не били обсъдени тези конкретно посочени нарушения, поради което за жалбоподателя е невъзможно да разбере причините, въз основа на които Европейският парламент е отхвърлил петицията му като недопустима.
   Освен това Общият съд неправилно стигнал до извода, че действията на австрийските власти не са свързани с прилагането на правото на Съюза. Австрийските власти конфискували от жалбоподателя документи, защитени от правото на интелектуална собственост, без да бъде обезщетен за това. По този начин било накърнено (интелектуалното) право на собственост на жалбоподателя, което попада в приложното поле на Директива 2004/48/ЕО.
   
      (1)  Директива 2004/48/ЕО на Европейския парламент и на Съвета от 29 април 2004 година относно упражняването на права върху интелектуалната собственост (ОВ L 157, стр. 45; Специално издание на български език, 2007 г., глава 17, том 2, стр. 56).